পুরান ঢাকার হোসাইনী দালানে ইমাম বাড়ায় শিয়া সমাবেশে হামলার ৩৪ দিনের মাথায় ২৬ নবেম্বর বগুড়া জেলায় একই সম্প্রদায়ের মসজিদে গুলি চালিয়ে মুয়াজ্জিনকে হত্যা করা হয়। চলতি বছর ৬ জানুয়ারি একাত্তরের মানবতাবিরোধী অপরাধে জামায়াতের আমির ও সাবেক মন্ত্রী মতিউর রহমান নিজামীর ফাঁসির দ- বহাল রাখে দেশের সর্বোচ্চ আদালত। তার আগেই ৪ ডিসেম্বর দিনাজপুরের ঐতিহ্যবাহী কান্তজি মন্দিরে বোমা হামলা, ১০জন আহত হয়। ১০ ডিসেম্বর দিনাজপুরে একটি ইসকন মন্দিরে হামলা হয়। ঘটনায় দুইজন আহত হন। একই দিনে চুয়াডাঙ্গায় লোকগান উৎসবের সংগঠককে হত্যা করা হয়। ২৫ ডিসেম্বর রাজশাহীর আহমেদীয়া মসজিদে আত্মঘাতী বোমা হামলা, একজন নিহত ও ১০জন আহত হয়।